Cuneiform Tablet Prague I 716
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
É a-šur-ma-lik ni-kà-sí šu-ma-li-bi₄-ì-lí-a ù a-šur-ma-lik ma-aḫ-ri-ni i-sí-ú-ma 7.66666 ma-na 4.66666 GÍN KÙ.BABBAR ṣa-ru-pá-am i li-bi₄ a-šur-ma-lik šu-ma-li-bi₄-ì-lí-a i-dí um-ma šu-ma-li-bi₄-ì-lí-a-ma a-na a-šur-ma-lik-ma iš-tù MU.1.ŠÈ KÙ.BABBAR-pí tù-kà-al ú u₄-ma-am tù-ṣa-áb-ma 5 ITU.KAM tù-kà-al-ma ṭup-pá-kà lá-aḫ-ri-im um-ma a-šur-ma-lik-ma a-na šu-ma-li-bi-ì-lí-a-ma ù a-na-ku i-nu-mì a-na a-lim{ki} ta-lu-ku iš-tù 7.66666 ma-na 4.66666 GÍN KÙ.BABBAR-áp-kà ú-ša-bu-ú-kà ù 7.66666 ma-na 4.66666 GÍN KÙ.BABBAR a-da-na-ku-ma ù a-ta ta-be-el ú ṭup-pá-kà lá a-ḫa-ri-im um-ma šu-ma-li-bi₄-ì-lí-a-ma a-na a-šur-ma-lik-ma 2 ma-na KÙ.BABBAR ša É kà-ri-im ša a-ṣé-er KÙ.BABBAR-pí-kà ú-ṭá-ḫi-ú i-a-tí i-za-za-am um-ma a-šur-ma-lik-ma ku-a-tí-ma i-za-za-kum a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI ba-zi-a IGI a-bi-a-a IGI ša-lim-a-šur